Němcy (AK/SN). Wjesne srjedźišćo Němcow lětsa znowa wuhotuja, kaž je Wojerowska měšćanska rada na swojim wutornym posedźenju jednohłósnje wobzamknyła. Projekt płaći nimale poł miliona eurow. Štwórćinu płaći město, 75 procentow su spěchowanske srědki z programa za wjesne wuwiće Sakskeje.
Plan předwidźi staru wohnjowobornu gratownju spotorhać. Někotre ležownosće Při Halštrowskim dole dóstanu nowy přijězd. Puć k wjesnemu zarjadnistwu tak pomjeńša, zo nastanu tři parkowanske městna. W južnym dźělu při swjatym křižu je městno z ławku předwidźane, hdźež budu na přikład kolesowarjo pozastać móc. Wulke wrota maja na typiske serbske statoki dopominać. Před wjesnym zarjadnistwom chcedźa swjedźensku městnosć wutworić. Nimo toho dóstanje twarjenje zarjadnistwa nowy přistup, kotryž budu tež ludźo z handicapom wužiwać móc. Wot chódnika při busowym zastanišću powjedźe nowa šćežka, hdźež so křižerjo hromadźa.
szl_Latn szl_Latn